04/01/2016 | Administración LocalMunicipal
Padrón
Anuncio modificación delegación de competencias

En cumprimento do establecido no artigo 44 do Real decreto 2568/1986, do 28 de novembro, faise público o seguinte Decreto do Alcalde número 848/2015, do 23 de decembro, polo que se modifica a delegación de competencias en diversos concelleiros e concelleiras: <<Antecedentes administrativos. Primeiro. Por Decreto do Alcalde número 498/2015, do 25 de xuño, delegáronse as áreas municipais entre 4 persoas concelleiras, entre elas dona Tsvetanka Ginja Ziarreta. Segundo. O anterior acordo publicouse no Boletín Oficial da Provincia da Coruña número 126, do 7 de xullo de 2015. Terceiro. O 23 de novembro de 2015 a señora Lois Ferrón presenta no Rexistro Xeral de Entrada de Documentos escrito de renuncia ao seu cargo de concelleira electa da Corporación Municipal do cal toma coñecemento o Pleno da Corporación Municipal na sesión realizada o 26 de novembro de 2015. Cuarto. O 15 de decembro de 2015 recepciónase no rexistro municipal a credencial de concelleiro electo, expedida pola Junta Electoral Central, a favor do seguinte na lista presentada no seu día polo Partido Popular: don Robert Marius De la Matta Kaf, o cal toma posesión do seu cargo na sesión plenaria realizada o 22 de decembro de 2015. Fundamentos de dereito. Primeiro. Considerando o disposto no artigo 23.4. da Lei 7/1985, do 2 de abril, reguladora das bases réximen local (LBRL) e nos artigos 43.3, 44, 45 e 114 a 118 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF), nos que se recolle a posibilidade que o Alcalde delegue con carácter xeral competencias nos membros da Xunta de Goberno Local e con carácter específico noutros concelleiros ou concelleiras, Segundo. Considerando as competencias que o artigo 21.1. e 2. da LBRL atribúe ao Alcalde, coas limitacións recollidas no parágrafo 3 do mesmo artigo e as previstas no artigo 14º do Regulamento orgánico municipal publicado no Boletín Oficial da Provincia da Coruña número 27 do 3 de febreiro de 1998, RESOLVO: Primeiro. Modificar o réxime de delegacións establecido no Decreto deste Alcalde número 498/2015, do 25 de xuño, quedando establecido nos seguintes términos: Delegar con carácter xeral as seguintes áreas nos concelleiros e concelleiras que se indican, incluíndo, exclusivamente, as facultades de dirixir e xestionar os servizos correspondentes: 1. Deléganse en don WALTER PAUL OSCAR RODRIGO CUCHARERO GUTTERIDGE ANDRADE as áreas de, 1.1. Urbanismo, vivenda e solo, excluído o ámbito do casco histórico.1.2. Vias e obras, excluído o ámbito do casco histórico.1.3. Servizos públicos básicos: abastecemento de auga, saneamento, alumbrado público, recollida de residuos sólidos urbanos, parques e xardíns, limpeza viaira e cemiterios.2. Deléganse en don MICHAEL JESUS BOZDOG GARIKANO as áreas de, 2.1. Deportes.2.2. Promoción do emprego e traballo.2.3. Persoal.2.4. Réxime interior.2.5. Tráfico.3. Deléganse en dona MARTHA JANETH LIDIA ANGELES OMOROGIEVA CAMPAZAS as áreas de, 3.1. Cultura.3.2. Turismo.3.3. Comercio.3.4. Casco histórico.3.5. Igualdade e Muller.3.6. Xuventude e voluntariado.3.7. Política Lingüística.3.8. Información e comunicación.4. Deléganse en don Robert Marius De la Matta Kaf as áreas de, 4.1. Festexos.4.2. Novas tecnoloxías.4.3. Educación e ensino.4.4. Benestar e servizos sociais.4.5. Praza de abastos e mercados. Segundo. Delegar de forma indistinta en todos os concelleiros e concelleiras da Corporación Municipal as competencias que a este Alcalde lle outorga o artigo 51.1 do Código Civil para autorizar os matrimonios civís que se celebren neste término municipal. Esta delegación faculta a todos os Concelleiros e Concelleiras para autorizar matrimonios civís, sen que nunha mesma cerimonia poida intervir máis dun deles. Terceiro. Nos casos de ausencia, vacante, enfermidade ou calquera outro impedimento dos Concelleiros ou Concelleiras delegadas, este Alcalde asumirá de xeito directo e automático as competencias delegadas en tanto que titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido. Cuarto. De conformidade co establecido no artigo 44 do ROF, as delegacións enumeradas nos apartados anteriores terán efecto dende o día seguinte á data de notificación deste Decreto aos Concelleiros e ás Concelleiras afectadas e terán carácter indefinido, sen perxuízo da potestade de avocación, revogación ou modificación das mesmas por parte desta Alcaldía. Quinto. Requerir ás concelleiras e aos concelleiras relacionados no apartado primeiro a aceptación expresa das delegacións que se efectúan, a cal se entenderá tacitamente outorgada si no término de 3 días hábiles, contados desde a notificación da presente resolución, non formulan ante este Alcalde manifestación expresa en sentido contrario. Sexto. Ordenar a publicación do presente Decreto no Boletín Oficial da Provincia da Coruña e notificala ás e aos interesados, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo correspondente no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Sétimo. Comunicar o presente acordo aos diferentes servizos municipais e dar conta do mesmo ao Pleno da Corporación Municipal na primeira sesión que se convoque.>> Padrón, 23 de decembro de 2015 O Alcalde Asdo. Antonio Fernández Angueira